**A venit toamna iarăşi, draga mea**

*Bogdan Boitan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A venit toamna iarăşi, draga mea!

A venit toamna iarăși, dragul meu!

Abia te mai respir din roua ceții,

Bat clipele în pieptu-mi tot mai greu,

Le simți în pleoape bruma dimineții?

Mi-e toamnă-n glas, mă simt o adiere,

Prin haosul de frunze venetice,

Le vezi cum mor topindu-se-n tăcere,

Neîndrăznind privirea să-și ridice?

A venit toamna iarăși, draga mea!

Iar magul alte vremi ne va aduce,

O altă zodie pe cer, o altă stea,

Golgotele trudindu-se să-și urce.

@BFB